**Molėtų rajono savivaldybės taryba**

**SPRENDIMAS**

**DĖL sutikimo PERimti valstybės nekilnojamąjį turtą molėtų rajono SAVIVALDYBĖS NUOSAVYBĖN**

2022 m. kovo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 32 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 1, 2 dalimis, 20 straipsnio 1 dalies 5 punktu, atsižvelgdama į valstybės įmonės Valstybinių miškų urėdijos 2022 m. sausio 7 d. raštą Nr. 8.4-S(E)-23 „Dėl statinio perdavimo”, Lietuvos Respublikos aplinkos ministerijos 2022 m. vasario 15 d. raštą Nr. (64)-D8(E)-860 „Dėl Lietuvos Respublikos Vyriausybės nutarimo „Dėl nekilnojamojo turto perdavimo Molėtų rajono savivaldybei valdyti patikėjimo teise“ projekto“,

Molėtų rajono savivaldybės taryba n u s p r e n d ž i a:

1. Sutikti perimti Molėtų rajono savivaldybės nuosavybėn savarankiškosios funkcijos – savivaldybių vietinės reikšmės kelių ir gatvių priežiūra, taisymas, tiesimas ir saugaus eismo organizavimas – įgyvendinimui valstybei nuosavybės teise priklausantį ir šiuo metu valstybės įmonės Valstybinių miškų urėdijos patikėjimo teise valdomą nekilnojamąjį turtą – privažiavimo kelią ir automobilių stovėjimo aikštelę (registro Nr. 44/2093924; unikalus daikto Nr. 4400-4418-1926), esantį Molėtų r. sav., Mindūnų sen., Mindūnų k., kurio įsigijimo vertė – 31 339,26 Eur (trisdešimt vienas tūkstantis trys šimtai trisdešimt devyni eurai dvidešimt šeši centai), likutinė vertė 2021 m. gruodžio 31 d. – 20 893,49 Eur (dvidešimt tūkstančių aštuoni šimtai devyniasdešimt trys eurai keturiasdešimt devyni centai).

2. Perėmus Savivaldybės nuosavybėn sprendimo 1 punkte nurodytą turtą ir įtraukus į Savivaldybei nuosavybės teise priklausančio turto apskaitą, jį perduoti Molėtų rajono savivaldybės administracijai (kodas 188712799) valdyti, naudoti ir disponuoti juo patikėjimo teise.

3. Įgalioti Molėtų rajono savivaldybės merą Savivaldybės vardu pasirašyti turto perėmimo ir perdavimo aktus.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras